মঙ্গল গ্রহের দুটি উপগ্রহফোবোসের উন্নত রঙিন চিত্র, ২৩ মার্চ ২০০৮।ডিমোসের উন্নত রঙিন চিত্র, ২১ ফেব্রুয়ারি ২০০৯।
**মঙ্গল গ্রহের দুটি উপগ্রহ** হলো ফোবোস ও ডিমোস। এদের আকৃতি অনিয়মিত। আগস্ট ১৮৭৭-এ মার্কিন জ্যোতির্বিজ্ঞানী আসাফ হল এই উপগ্রহ দুটি আবিষ্কার করেছিলেন এবং গ্রিক পুরাণে বর্ণিত যমজ চরিত্র ফোবোস (ভয়) ও দেইমোস (আতঙ্ক) থেকে মঙ্গল গ্রহের উপগ্রহ দুটির নামকরণ হয়েছে। গ্রিক পুরাণে ফোবোস ও ডিমোস হলো আরেসের সন্তান, যা আবার গ্রিক ভাষায় মঙ্গল গ্রহের নাম।

পৃথিবীর প্রাকৃতিক উপগ্রহ চাঁদের তুলনায় মঙ্গল গ্রহের ফোবোস ও ডিমোস উপগ্রহ দুটি আকারে ছোট। ফোবোসের ব্যাস ২২.২ কিলোমিটার ও ভর ১.০৮×১০১৬ কিলোগ্রাম। ডিমোসের ব্যাস ১২.৬ কিমি ও ভর ২.০×১০১৫ কিগ্রা। ফোবোসের কক্ষপথ মঙ্গল গ্রহের নিকটতম, এবং এর অর্ধ-পরাক্ষ ৯৩৭৭ কিমি ও কক্ষীয় পর্যায়কাল ৭.৬৬ ঘণ্টা। ডিমোসের কক্ষপথ মঙ্গল গ্রহের নিকটতম, এবং এর অর্ধ-পরাক্ষ ২৩৪৬০ কিমি ও কক্ষীয় পর্যায়কাল ৩০.৩৫ ঘণ্টা।

ইতিহাস
------

### প্রাথমিক জল্পনা

কিউরিওসিটি রোভার থেকে মঙ্গল গ্রহের উপগ্রহ। এখানে ডিমোসের সামনে দিয়ে ফোবোস অতিক্রান্ত হচ্ছে। তারিখ: ১ আগস্ট ২০১৩।
বৃহস্পতি গ্রহের উপগ্রহের আবিষ্কারের পর মঙ্গল গ্রহের উপগ্রহের অস্তিত্ব নিয়ে জল্পনা তৈরি হয়েছিল। শনি গ্রহের বলয় আবিষ্কারের গোপন প্রতিবেদন হিসেবে গ্যালিলিও গ্যালিলেই *Altissimum planetam tergeminum observavi* ("আমি সবচেয়ে দূরের গ্রহের তিনরকম রূপ পর্যবেক্ষণ করেছি") এই লাতিন বাক্যের অ্যানাগ্রাম *smaismrmilmepoetaleumibunenugttauiras* ব্যবহার করেছিলেন। ইয়োহানেস কেপলার এর ভুল বিশ্লেষণ করেছিলেন এবং তিনি *Salve umbistineum geminatum Martia proles* ("হেই, ক্ষিপ্ত যমজ, মার্সের পুত্র") এই লাতিন বাক্যটি পেয়েছিলেন।

অনুসন্ধান
---------

মূল নিবন্ধসমূহ: ফোবোস (উপগ্ৰহ) § অনুসন্ধান, ও ডিমোস (উপগ্ৰহ) § অনুসন্ধান
যদিও মঙ্গল গ্রহের অনেক মহাকাশযান ফোবোস ও ডিমোসের উপর চিত্র ও অন্যান্য তথ্য আহরণ করেছিল, অনেক কমসংখ্যক মহাকাশযান এই উপগ্রহদের জন্য তৈরি করা হয়েছে এবং ফ্লাইবাই ও অবতরণ এদের উদ্দেশ্য।

১৯৮৮ সালে সোভিয়েত ইউনিয়নের ফোবোস কর্মসূচির অধীনে দুটি মহাকাশযান পাঠানো হয়েছিল, কিন্তু বিবিধ সমস্যার জন্য এর কোনোটাই ফোবোস বা ডিমোসের উপর অবতরণ করতে পারেনি (যদিও ফোবোস ২ মহাকাশযানটি সফলভাবে ফোবোস উপগ্রহের আলোকচিত্র তুলেছিল)। পরবর্তীকালে রাশিয়ার ফোবোস-গ্রুন্ত মহাকাশযান ফোবোসের প্রথম স্যাম্পল রিটার্ন মিশন হওয়ার উদ্দেশ্য ছিল, কিন্তু রকেটের সমস্যার জন্য এটি ২০১১ সালে ভূ-কক্ষপথে আটকে গিয়েছিল। মহাকাশযানটিকে পুনরায় সক্রিয় করার চেষ্টা ব্যর্থ হয়েছিল, এবং ১৫ জানুয়ারি ২০১২-এ অনিয়ন্ত্রিত পুনঃপ্রবেশের মাধ্যমে চিলির পশ্চিমদিকে প্রশান্ত মহাসাগরের উপর এটি ধ্বংস হয়েছিল।

তথ্যসূত্র
---------

1. ↑  Andrews, Robin George (২৫ জুলাই ২০২০)। "Why the 'Super Weird' Moons of Mars Fascinate Scientists - What's the big deal about little Phobos and tinier Deimos?"। *The New York Times*। ২৫ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "NASA - Under the Moons of Mars"। নাসা। ২৯ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Sheehan, William (১৯৯৬)। "Chapter 5: 1877"। *The Planet Mars: A History of Observation and Discovery*। অ্যারিজোনা বিশ্ববিদ্যালয় প্রেস। বিবকোড:1996pmho.book.....S। ৩ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Galileo, Kepler, & Two Anagrams: Two Wrong Solutions Turn Into Two Correct Solutions"। *Judge Starling*। সংগ্রহের তারিখ ১৬ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Russia's failed Phobos-Grunt space probe heads to Earth"। *BBC News*। ১৪ জানুয়ারি ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Russian space probe crashes into Pacific Ocean"। Fox News Channel। ১৫ জানুয়ারি ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  "Russia asks if US radar ruined Phobos-Grunt space probe"। *NBC News*। ১৭ জানুয়ারি ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)